Príloha 

Zápis z rozporového konania k materiálu
„Hodnotiaca správa o príprave kontraktov v štátnej správe“

Predkladateľ: 			podpredseda vlády  SR pre ekonomiku
Miesto a dátum konania:	17. jún, Úrad vlády SR
Účastníci za predkladateľa: 	Ing. G. Furin, Ing. M. Beblavý, Ing. M. Kubánová
           za MF SR: 	Ing. A. Fürbecková, Ing. M. Špacírová, Ing. M. Deckerová, 
RNDr. V. Mészarosová,  Ing. L. Šusteková

Výsledok stretnutia:

Účastníci stretnutia prezentovali svoje stanoviská, z ktorých vyplynulo, že:
-	je potrebné prehodnotiť rozdelenie úloh a následne formuláciu uznesenia k materiálu tak, aby bola jasne určená rola MF SR spočívajúca v poskytovaní konzultácií a všeobecnej spolupráce a rola podpredsedu vlády SR pre ekonomiku ako gestora,
-	pri adaptácii kontraktov na súčasný systém finančného riadenia verejnej správy, je potrebné brať do úvahy jednak prebiehajúci vývoj na poli programového rozpočtovania a štátnej pokladnice a v samotnom materiáli klásť čo najväčší dôraz na skúsenosti s kontraktami a ich aplikáciu,
-	okrem toho je vhodné, v prípade súhlasu, využiť skúsenosti organizácií rezortu  ministerstva školstva (aplikovali plnú programovú štruktúru aj kontrakty), ako aj rozpočtovej organizácie MF SR Datacentrum (aplikovalo kontrakt, pripravuje rozpočtový informačný systém v štátnej správe),
-	pri úprave uznesenia k materiálu je potrebné posunúť i príslušné termíny úloh.

Týmto stretnutím sa považujú doterajšie rozpory za vyriešené po zapracovaní vyššie uvedených návrhov do materiálu.

Záznam spísala M. Kubánová.
Bratislava 17. jún 2002